# OECD Gaidens bilong ol Maltinesenel Entaprais

## Wanpela maltinesenel bisnis i bin bagarapim yu, kominiti o envairomen bilong yu?

Ating ol i bin brukim OECD Gaidens bilong ol Maltinesenel Entaprais … Wanpela ‘nesenel kontek poin’ i ken helpim!

Wanpela ‘multinesenel’ em i wanpela bisnis we i wok long moa long wanpela kantri. Wanpela lokal bisnis i ken stap insait long wanpela multinesenel.

## Wanem em ol ‘OECD Gaidens’?

Ol **OECD Gaidens bilong ol Maltinesenel Entaprais long Responsibel Bisnis Kondakt** (OECD Gaidens) em ol standet bilong pasin we i strongim ol maltinesenel bisnis long mekim gutpela wok, long wanem hap ol i wok long en. Ol OECD Gaidens i karamapim ol raits bilong ol manmeri, raits bilong ol wokman, envairomen na ol narapela samting.

OECD em i wanpela intagavman ogenaisesen we i save promotim ol intanesenel standet.

## Wanem samting em ‘nesenel kontek poin’?

Moa long 50 pela kantri i gat ol **nesenel kontek poin bilong risponsibel bisnis kondakt** long helpim stretim ol komplen egensim ol maltinesenel bisnis we i ‘link’ wantaim ol dispela kantri. Ol dispela kantri i stap long [websait bilong OECD](https://www.oecd.org/en/networks/national-contact-points-for-responsible-business-conduct.html).

## Wanem ol samting mi ken komplen long en?

Yu i ken komplen long pasin bilong bisnis we i go long:

* ol raits bilong ol manmeri, ol raits bilong ol wokman, envairomen na senis bilong klaimet
* ol toksave bilong ol kampani, korapsen, pasin bilong no laikim kompetisen na pasin bilong abrusim takis
* gutpela wok saiens na teknoloji na lukautim ol manmeri husait i saveh baim ol samting.

Lukim [websait bilong OECD Gaidens](https://www.oecd.org/en/publications/2023/06/oecd-guidelines-for-multinational-enterprises-on-responsible-business-conduct_a0b49990.html) long kisim moa infomesen.

## Kantri bilong mi i no gat nesenel kontek poin. Mi ken komplen yet?

Yes, tru tumas! Yu i ken komplen i go long nesenel kontek poin bilong narapela kantri sapos dispela maltinesenel bisnis yu komplen long en i link go lo dispela kantri. Link i minim olsem bisnis i:

* kam long wanpela kantri we i gat nesenel kontek poin, o
* i wok long wanpela kantri we i gat nesenel kontek poin.

Eksampel, em i ken link sapos hetkota bilong em i stap long wanpela kantri we i gat nesenel kontek poin o em i gat ol bisnis o aset insait long wanpela kantri we i gat nesenel kontek poin.

## Hau bai mi komplen?

Pastaim, makim wanpela nesenel kontek poin insait long wanpela kantri we i link long bisnis (lukim antap) na bihainim ol step long websait bilong ol na mekim wanpela komplen.

Komplen bilong yu i mas tokaut long hau yu ting bisnis i brukim OECD Gaidens na wanem samting yu laikim bisnis i mas mekim.

Yu i ken askim narapela man olsem wanpela non‑gavman ogenaisesen (NGO), long mekim komplen long nem bilong yu tu.

OECD Watch, em i wanpela global netwok bilong ol kominiti na ol NGO, em i gat [edvais long raitim wanpela gutpela komplen](http://www.oecdwatch.org/how-to-file-a-complaint/).

|  |  |
| --- | --- |
|   | Eksampel: Skenim QR kod long lukim [komplen fom bilong nesenel kontek poin bilong Ostrelia](https://ausncp.gov.au/complaints/submit-complaint). |

## Wanem samting i save kamap taim mi komplen?

Nesenel kontek poin bai sekim sapos komplen bilong yu i involvim wanpela maltinesenel bisnis we i wok wantaim wanpela kantri we i gat nesenel kontek poin, na sapos ol wok bilong bisnis i stret wantaim OECD Gaidens.

Sapos olsem, nesenel kontek poin i ken helpim yu long toktok wantaim bisnis o askim bisnis long givim infomesen we bai i stretim komplen bilong yu. Sampela nesenel kontek poin i ken pablisim tu wanpela stetmen  sapos ol i ting bisnis i bin mekim gutpela wok na bihainim ol OECD Gaidens.

Ol komplen i stap hait tasol yu mas larim nesenel kontek poin long serim sampela infomesen wantaim bisnis bai ol i ken bekim gut. Sapos yu wari olsem komplen inap putim yu long hevi, yu i ken askim nesenel kontek poin long hau em i ken helpim yu long menesim dispela, eksampel long rot bilong wanpela komplen we yu noken kolim nem bilong yu.

## Bilong wanem yu mas komplen long wanpela nesenel kontek poin?

Sapos yu komplen i go long wanpela nesenel kontek poin dispela i save kirapim pablik awenes na dispela i min olsem bisnis bai tingim komplen bilong yu. Bihain long toktok, bisnis i ken senisim pasin bilong em, tok sori o helpim long stretim ol hevi. Ol nesenel kontek poin em i no kot o polis, olsem na em i fri na yu no nidim loya. Na tu, sapos yu laik, yu i ken rausim komplen bilong yu long wanem taim yu laikim. Painimaut moa tude!